# VIÐAUKI H – myndavélakerfi Á VINNUSTAÐ

Ég undirritaður hef kynnt mér eftirfarandi áætlun um myndavélakerfi hjá [Nafn fyrirtækis]:

[Nafn fyrirtækis] er umhugað um öryggi og velferð starfsmanna sinna. Hjá [Nafn fyrirtækis] er því notað rafrænt myndavélakerfi í öryggis- og eignavörsluskyni á þeim stöðum þar sem þess er sérstök þörf.

[Nafn fyrirtækis] ábyrgist að öll vinnsla persónuupplýsinga í tengslum við myndavélakerfi sé í samræmi við gildandi ákvæði persónuverndarlaga. Það efni sem verður til við vöktunina verður því ekki afhent öðrum en [æðstu stjórnendum / mannauðsstjóra] eða unnið í öðrum en framangreindum tilgangi nema með samþykki þess sem upptaka er af eða með stoð í reglum eða fyrirmælum Persónuverndar. Þá verður farið með allt efni sem safnast við vöktunina sem trúnaðarmál og því eytt þegar ekki er lengur málefnaleg ástæða til að varðveita það. Efninu skal þó ávallt eytt eigi síðar en 90 dögum frá því að það varð til nema nauðsyn beri til að varðveita það lengur vegna gruns um refsiverðan verknað, brots í starfi, slyss eða annað álíka.

Hægt er að sjá hvar vöktun fari fram með merki eða öðrum áberandi hætti.

Starfsmanni er bent á rétt sinn til að andmæla, óska eftir aðgangi, fá afrit, leiðrétta, takmarka og eyða persónuupplýsingum um sig. Auk þess er starfsmanni bent á rétt sinn til að afturkalla samþykki sitt í þeim tilvikum sem heimild fyrir vinnslu byggist á samþykki. Starfsmanni er bent á að afturköllun hefur ekki afturvirk áhrif. Starfsmaður getur einnig óskað eftir frekari upplýsingum um myndavélaverkið. Beiðni skal berast skriflega eða rafrænt til [framkvæmdastjóra mannauðssviðs [netfang]] / [persónuverndarfulltrúa fyrirtækisins [netfang]]. Í tilviki afturköllunar á samþykki er þó fullnægjandi að það sé gert með sama hætti og það var fengið. Beiðni starfsmanns verður tekin til greina og honum afhentar upplýsingarnar (þegar það á við) innan hæfilegs tíma, þó með þeim takmörkunum sem réttindi og frelsi annarra gera, þ.m.t. viðskiptaleyndarmál og hugverkaréttindi. Starfsmanni er jafnframt bent á rétt sinn til að kvarta til Persónuverndar.

................................., þann .............

Staður / Dagsetning

...............................................................................

Undirskrift

...............................................................................

Nafn í prentstöfum